খসড়ায় উল্লেখ করা হয়েছে, দেশে কোনো বিনিয়োগ নেই। চাঁদাবাজির কারণে অনেকে বিনিয়োগ করতে সাহস পাচ্ছেন না। গার্মেন্ট শিল্প ধ্বংসের পথে। গ্যাস-বিদ্যুতের অভাবে দেশীয় বিনিয়োগকারীরাও বিনিয়োগে উৎসাহ পাচ্ছেন না। বর্তমানে গণমাধ্যমের কোনো স্বাধীনতা নেই। বক্তব্যের বড় একটি অংশজুড়ে থাকবে সাংগঠনিক কর্মকাণ্ডের বিষয়। নেতাকর্মীদের উদ্দেশ্যে খালেদা জিয়ার আহ্বান থাকবে, বর্তমান সরকার জাতির ওপর জগদ্দল পাথরের মতো চেপে বসেছে। এই জগদ্দল পাথরকে সরাতে আমাদের আবারও তৈরি হতে হবে কঠোর-কঠিন সংগ্রামের জন্য। এর জন্য প্রয়োজন শুধু নিজেদের ঐক্য এবং জনগণকে পাশে পাওয়া। আগামী দিনে এটাই হবে আমাদের মূল চ্যালেঞ্জ।